Publicēts:
"Latvijas Vēstnesis"
, 70 (5897),
05.04.2017.
OP numurs: 
2017/70.1
Izdevējs: 
Saeima
Veids: 
likums
Pieņemts: 
23.03.2017.
Stājas spēkā: 
19.04.2017.
Saeima ir pieņēmusi un Valsts
prezidents izsludina šādu likumu:
Ātrdarbīga 
elektronisko sakaru tīkla likums
1. pants. Likumā lietotie 
termini
(1) Likumā ir lietoti šādi termini:
1)
 ātrdarbīgs elektronisko sakaru tīkls
 - publiskais 
elektronisko sakaru tīkls, kas galalietotājam spēj nodrošināt
publiskos interneta piekļuves pakalpojumus ar datu pārraides 
ātrumu vismaz 30 Mb/s;
2)
 fiziskā infrastruktūra
 - jebkurš tīkla operatora 
valdījumā vai īpašumā esošs infrastruktūras elements (piemēram,
caurules, masti, kanāli, kontrolakas, kanalizācijas akas, sadales 
skapji, ēkas, ēku ievadi, inženiertīklu pievadi, torņi,
balsti un 
citas atbalsta konstrukcijas), kas nav aktīvs tīkla elements, bet 
ir izveidots un piemērots elektronisko sakaru
tīkla elementu 
izvietošanai, lai sniegtu:
a) elektronisko sakaru pakalpojumus,
b) ražošanas, pārvades vai sadales pakalpojumus gāzes apgādes, 
elektroenerģijas apgādes (tai skaitā sabiedrisko
vietu 
apgaismošana), siltumenerģijas apgādes un ūdenssaimniecības 
(izņemot tīkla elementus, ko izmanto dzeramā
ūdens apgādē 
atbilstoši normatīvajiem aktiem dzeramā ūdens apgādes jomā) 
pakalpojumus,
c) transporta pakalpojumus, tai skaitā dzelzceļa, autoceļu, 
ostu un lidostu pakalpojumus;
3)
 iekšējā fiziskā infrastruktūra
 - šā likuma izpratnē: 
dzīvojamā mājā vai nedzīvojamā ēkā esoša fiziskā
infrastruktūra 
vai instalācija no piekļuves punkta vai ēkas ievada līdz 
pieslēguma punktam, kas piemērota ātrdarbīga
elektronisko sakaru 
tīkla izvietošanai;
4)
 tīkla operators
 - komersants vai atvasinātas 
publiskas personas iestāde, kura nodrošina fizisko infrastruktūru
vai kuras īpašumā vai valdījumā tā atrodas;
5) 
piekļuves punkts
 - fiziskā infrastruktūra ēkā vai 
ārpus tās, kas ir pieejama elektronisko sakaru komersantam un
ļauj pieslēgties ātrdarbīgam elektronisko sakaru tīklam 
piemērotai iekšējai fiziskajai infrastruktūrai;
6)
 vienotais informācijas punkts
 - Valsts reģionālās 
attīstības aģentūras pārziņā esošs vienotais valsts un
pašvaldību 
pakalpojumu portāls www.latvija.lv, kas ietver hipersaiti uz 
Apgrūtināto teritoriju informācijas sistēmas
datiem un 
Būvniecības informācijas sistēmas datiem.
(2) Šā likuma izpratnē fiziskā infrastruktūra nav kabeļi.
(3) Termini "būtiska ietekme tirgū", "elektronisko sakaru 
tīkla ierīkošana", "elektronisko sakaru komersants",
"elektronisko sakaru tīkls", "galalietotājs" un "saistītās 
iekārtas" šajā likumā lietoti 
Elektronisko sakaru likuma
izpratnē.
2. pants. Likuma mērķis
Likuma mērķis ir veicināt ātrdarbīga elektronisko sakaru tīkla 
būvniecību un ierīkošanu, gan būvējot jaunu, gan
izmantojot esošu 
fizisko infrastruktūru, izmaksu efektīvā veidā.
3. pants. Likuma piemērošanas 
joma
(1) Likums nosaka:
1
/
9
1) elektronisko sakaru komersanta un tīkla operatora tiesības 
un pienākumus, kas saistīti ar minimālās
informācijas pieejamību, 
fiziskās infrastruktūras apsekošanu un piekļuvi tai, kā arī ar 
fiziskās infrastruktūras būvdarbu
koordinēšanu ātrdarbīga 
elektronisko sakaru tīkla nodrošināšanai;
2) elektronisko sakaru komersanta un dzīvojamās mājas vai 
nedzīvojamās ēkas īpašnieka tiesības un pienākumus,
kas saistīti 
ar piekļuvi iekšējai fiziskajai infrastruktūrai.
(2) Likumu piemēro tiktāl, ciktāl tas nav pretrunā ar:
1) attiecīgo sabiedrisko pakalpojumu nozari regulējošiem 
normatīvajiem aktiem;
2) valsts aizsardzības un nacionālās drošības jomu 
regulējošiem normatīvajiem aktiem.
(3) Šajā likumā noteiktos lēmumus par informācijas sniegšanu, 
atļauju apsekot fiziskās infrastruktūras elementus,
piekļuvi 
fiziskajai infrastruktūrai vai iekšējai fiziskajai 
infrastruktūrai valsts aizsardzības vai nacionālās drošības jomā
(tai skaitā par kritiskās infrastruktūras objektiem), balstoties 
uz attiecīgiem apsvērumiem par valsts aizsardzību un
nacionālo 
drošību, pieņem kompetentā iestāde valsts aizsardzības vai 
nacionālās drošības jomā, bet par kritiskās
infrastruktūras 
objektu - tā īpašnieks. Lēmuma pieņēmējam atteikums nav jāpamato. 
Lēmuma pieņēmējs ievēro
termiņus, kas noteikti šā likuma 5. panta 
septītajā un astotajā daļā, 6. panta trešajā daļā, 7. panta 
sestajā daļā, 8.
panta sestajā daļā un 9. panta piektajā daļā. 
Pieņemtie lēmumi netiek vērtēti domstarpību izskatīšanas 
procesā.
(4) Likums neattiecas uz:
1) saistīto iekārtu īpašnieku, ja šo iekārtu izmantošanas 
pamatmērķis ir nodrošināt citam elektronisko sakaru
komersantam 
piekļuvi minētajām iekārtām elektronisko sakaru pakalpojumu 
sniegšanai;
2) daudzdzīvokļu dzīvojamās mājas dzīvokļa īpašnieku un 
daudzdzīvokļu dzīvojamās mājas kopīpašniekiem.
4. pants. Vienotajā informācijas 
punktā pieejamā informācija
(1) Apgrūtināto teritoriju informācijas sistēmā par tīkla 
operatora fizisko infrastruktūru un tās aizsargjoslām ir
pieejama 
šāda minimālā informācija:
1) atrašanās vieta kartē;
2) infrastruktūras veids atbilstoši Apgrūtināto teritoriju 
informācijas sistēmas objektu klasifikatoram;
3) datu sniedzējs.
(2) Būvniecības informācijas sistēmā par fiziskās 
infrastruktūras būvdarbiem ir pieejama šāda minimālā 
informācija:
1) būvdarbu atrašanās vieta un veids;
2) būves nosaukums;
3) datums, kad būvatļaujā izdarīta atzīme par projektēšanas 
nosacījumu vai būvdarbu uzsākšanas nosacījumu
izpildi vai 
akceptēta būvniecības iecere, izdarot atzīmi paskaidrojuma rakstā 
vai apliecinājuma kartē;
4) būvniecības pasūtītājs un būvprojekta izstrādātājs.
(3) Tīkla operatora kontaktinformācija ir pieejama publiskajos 
reģistros.
(4) Vienotajā informācijas punktā pieejamā minimālā 
informācija ir vispārpieejama.
5. pants. Informācijas pieprasīšana 
tīkla operatoram
(1) Elektronisko sakaru komersants nolūkā ierīkot vai būvēt 
ātrdarbīgu elektronisko sakaru tīklu rakstveidā pieprasa
tīkla 
operatoram šā likuma 4. panta pirmajā daļā minēto informāciju, ja 
tā nav pieejama Apgrūtināto teritoriju
informācijas sistēmā.
(2) Tīkla operatoram ir pienākums sniegt informāciju, atbildot 
uz šā panta pirmajā daļā minēto pieprasījumu. Ja par
informācijas 
sagatavošanu tīkla operators nosaka maksu, tai jābūt objektīvi 
pamatotai un uz izmaksām balstītai.
(3) Elektronisko sakaru komersants nolūkā apspriest vienošanos 
par fiziskās infrastruktūras būvdarbu koordinēšanu
tīkla 
operatoram rakstveidā pieprasa informāciju par:
1) fiziskās infrastruktūras būvdarbiem, tai skaitā par tādiem 
fiziskās infrastruktūras būvdarbiem, kurus plānots veikt,
izmantojot valsts vai pašvaldības finansējumu;
2) fiziskās infrastruktūras būvdarbiem, par kuriem būvniecības 
ieceres iesniegumu plānots iesniegt sešu mēnešu
laikā no dienas, 
kad rakstveida pieprasījums iesniegts tīkla operatoram.
2
/
9
(4) Šā panta pirmajā un trešajā daļā minētajā rakstveida 
pieprasījumā elektronisko sakaru komersants pamato
informācijas 
nepieciešamību un norāda teritoriju, kurā paredzēts ierīkot vai 
būvēt ātrdarbīgu elektronisko sakaru tīklu.
(5) Tīkla operators, sniedzot elektronisko sakaru komersantam 
atbildi par fiziskās infrastruktūras būvdarbiem, par
kuriem 
būvniecības ieceres iesniegumu plānots iesniegt nākamo sešu 
mēnešu laikā, vienlaikus nosūta Būvniecības
informācijas sistēmas 
pārzinim informāciju par plānotās būvniecības vietu, veidu, būves 
nosaukumu, plānoto
būvniecības ieceres iesnieguma iesniegšanas 
mēnesi un kontaktinformāciju. Informāciju par plānoto būvniecības 
ieceri
publicē Būvniecības informācijas sistēmā, un tā ir 
publiski pieejama.
(6) Tīkla operators var noraidīt šā panta pirmajā vai trešajā 
daļā minēto informācijas pieprasījumu, ja pieprasījumā
nav 
norādīta šā panta ceturtajā daļā minētā informācija vai 
informācija ir pieejama vienotajā informācijas punktā. Ja
informācija ir pieejama citā publiskā tīmekļvietnē, tīkla 
operators atbildē norāda, kur pieprasītā informācija 
atrodama.
(7) Tīkla operators sniedz atbildi divu mēnešu laikā no šā 
panta pirmajā daļā minētā informācijas pieprasījuma
saņemšanas 
dienas.
(8) Tīkla operators sniedz atbildi divu nedēļu laikā no šā 
panta trešajā daļā minētā informācijas pieprasījuma
saņemšanas 
dienas.
(9) Ja nepieciešams, tīkla operators un elektronisko sakaru 
komersants savstarpēji vienojas par informācijas
izmantošanas 
nosacījumiem.
6. pants. Apsekojuma pieprasīšana 
tīkla operatoram
(1) Elektronisko sakaru komersantam ir tiesības pieprasīt 
tīkla operatora fiziskās infrastruktūras konkrētu elementu
apsekojumu uz vietas.
(2) Elektronisko sakaru komersants rakstveida pieprasījumā 
norāda apsekojuma pamatojumu, teritoriju, kurā
izvietoti 
apsekošanai pieprasītie fiziskās infrastruktūras elementi, un, ja 
iespējams, tos tīkla operatora fiziskās
infrastruktūras 
elementus, kurus plānots izmantot ātrdarbīga elektronisko sakaru 
tīkla elementu izvietošanai.
(3) Tīkla operators mēneša laikā no pieprasījuma saņemšanas 
dienas sniedz atļauju vai pamatotu atteikumu
apsekot fiziskās 
infrastruktūras elementus. Ja par fiziskās infrastruktūras 
apsekojumu uz vietas tīkla operators nosaka
maksu, tai jābūt 
objektīvi pamatotai un uz izmaksām balstītai.
(4) Tīkla operators var atteikt šā panta pirmajā daļā minēto 
pieprasījumu, pamatojot atteikumu, ja:
1) pieprasījumā nav norādīta šā panta otrajā daļā minētā 
informācija;
2) jauna ātrdarbīga elektronisko sakaru tīkla ierīkošana vai 
būvēšana negatīvi ietekmēs fiziskās infrastruktūras
elementu 
lietošanas drošību vai mehānisko stiprību un stabilitāti.
(5) Ja nepieciešams, tīkla operators un elektronisko sakaru 
komersants savstarpēji vienojas par informācijas
izmantošanas 
nosacījumiem.
7. pants. Piekļuve fiziskajai 
infrastruktūrai
(1) Elektronisko sakaru komersantam ir tiesības pieprasīt 
piekļuvi tīkla operatora fiziskajai infrastruktūrai nolūkā
ierīkot vai būvēt ātrdarbīgu elektronisko sakaru tīklu.
(2) Elektronisko sakaru komersants rakstveida pieprasījumā 
pamato piekļuves nepieciešamību un norāda teritoriju,
kurā 
paredzēts ierīkot vai būvēt ātrdarbīgu elektronisko sakaru tīklu, 
elektronisko sakaru tīkla elementus, kurus plāno
izvietot, un, ja 
iespējams, fiziskās infrastruktūras elementus, kuriem tiek 
pieprasīta piekļuve, kā arī laikposmu, kurā
piekļuve 
nepieciešama.
(3) Tīkla operators nodrošina elektronisko sakaru komersantam 
piekļuvi fiziskajai infrastruktūrai saskaņā ar
taisnīgiem un 
saprātīgiem noteikumiem, ja pieprasījums par piekļuvi fiziskajai 
infrastruktūrai ir saistīts ar ātrdarbīga
elektronisko sakaru 
tīkla ierīkošanu vai būvēšanu. Ja tīkla operators par piekļuvi 
fiziskajai infrastruktūrai nosaka maksu,
tai jābūt objektīvi 
pamatotai un uz izmaksām balstītai.
(4) Tīkla operators var atteikt elektronisko sakaru 
komersantam piekļuvi fiziskajai infrastruktūrai, pamatojot
atteikumu ar šādiem iemesliem:
1) pieprasījumā nav norādīta šā panta otrajā daļā minētā 
informācija;
2) jauna ātrdarbīga elektronisko sakaru tīkla ierīkošana vai 
būvēšana negatīvi ietekmēs fiziskās infrastruktūras
elementu 
lietošanas drošību vai mehānisko stiprību un stabilitāti;
3) nepieciešamā vieta vai ietilpība nav pieejama un ir 
pietiekami pamatots fakts, ka attiecīgā vieta vai ietilpība
turpmāk būs nepieciešama tīkla operatoram (piemēram, publiski 
pieejamos investīciju plānos);
3
/
9
4) tīkla integritātes un drošības apdraudējums;
5) pastāv risks, ka plānotie elektronisko sakaru pakalpojumi 
var radīt nopietnus traucējumus citu pakalpojumu
nodrošināšanai, 
kurus sniedz tajā pašā fiziskajā infrastruktūrā, ja tiek 
apdraudēta tīkla operatora darbības jomu
regulējošos normatīvajos 
aktos un līgumos noteiktā pakalpojumu nodrošināšanas 
kvalitāte;
6) ir pieejams alternatīvs risinājums, jo tīkla operators 
saskaņā ar taisnīgiem un saprātīgiem noteikumiem nodrošina
piekļuvi fiziskajai infrastruktūrai vairumtirdzniecībā, kas ir 
piemērota ātrdarbīgu elektronisko sakaru tīklu
nodrošināšanai;
7) piekļuves nodrošināšana ir pretrunā ar publiski finansēta 
projekta ietvaros izbūvētas fiziskās infrastruktūras
saglabāšanas 
un ilgtspējas nosacījumiem;
8) piekļuves nodrošināšanai nepieciešamas papildu darbības, 
kas skar trešās personas īpašumtiesības.
(5) Tīkla operators atteikumu nevar pamatot ar aizsargjoslas 
esību.
(6) Tīkla operators divu mēnešu laikā izskata pieprasījumu un 
informē elektronisko sakaru komersantu par
piekļuves 
nodrošināšanu vai sniedz pamatotu atteikumu.
8. pants. Fiziskās infrastruktūras 
būvniecības koordinēšana
(1) Tīkla operatoram ir tiesības un, ja to pieprasa 
elektronisko sakaru komersants, arī pienākums veikt sarunas
nolūkā koordinēt fiziskās infrastruktūras būvniecību.
(2) Tīkla operators, kurš veic būvniecību, kas pilnībā vai 
daļēji finansēta no valsts vai pašvaldību līdzekļiem, izpilda
elektronisko sakaru komersanta pamatotu rakstveida pieprasījumu 
koordinēt fiziskās infrastruktūras būvniecību nolūkā
ierīkot vai 
būvēt ātrdarbīgu elektronisko sakaru tīklu.
(3) Šā panta otrajā daļā minētajā rakstveida pieprasījumā 
elektronisko sakaru komersants norāda attiecīgo
teritoriju, kurā 
paredzēts ierīkot vai būvēt ātrdarbīga elektronisko sakaru tīkla 
elementus, un informāciju par to, ar
kādām darbībām tas plāno 
iesaistīties tīkla operatora fiziskās infrastruktūras 
būvniecībā.
(4) Tīkla operators var atteikt šā panta otrajā daļā minēto 
rakstveida pieprasījumu par fiziskās infrastruktūras
būvniecības 
koordinēšanu, ja:
1) pieprasījumā nav norādīta šā panta trešajā daļā minētā 
informācija;
2) elektronisko sakaru komersants neuzņemas segt visas 
izmaksas papildus sākotnēji plānotajām fiziskās
infrastruktūras 
būvniecības izmaksām, tai skaitā izmaksas, ko rada papildu 
kavēšanās;
3) papildu fiziskās infrastruktūras būvniecība paredz izdarīt 
sākotnējā būvprojekta minimālajā sastāvā izmaiņas,
kuru dēļ 
būvniecības process saskaņā ar būvniecību regulējošiem 
normatīvajiem aktiem jāuzsāk no jauna;
4) pieprasījums ir iesniegts pēc būvatļaujas saņemšanas vai 
pēc tam, kad apliecinājuma kartē vai paskaidrojuma
rakstā 
izdarīta atzīme par būvniecības ieceres akceptu;
5) piekļuves nodrošināšana ir pretrunā ar publiski finansēta 
projekta ietvaros izbūvētas fiziskās infrastruktūras
saglabāšanas 
un ilgtspējas nosacījumiem;
6) fiziskās infrastruktūras būvniecības koordinēšana nav 
iespējama, ievērojot būvnormatīvā noteiktos tīklu
izvietošanas 
minimālos attālumus.
(5) Tīkla operators šā panta otrajā daļā minēto pieprasījumu 
nevar atteikt, pamatojoties ar aizsargjoslas esību.
(6) Tīkla operators mēneša laikā izskata šā panta otrajā daļā 
minēto pieprasījumu un sniedz elektronisko sakaru
komersantam 
atbildi par fiziskās infrastruktūras būvniecības koordinēšanu vai 
pamatotu atteikumu.
(7) Tīkla operators, kuram ir pienākums ievērot iepirkumu 
regulējošos normatīvos aktus un kurš ir saņēmis šā panta
otrajā 
daļā minēto elektronisko sakaru komersanta pieprasījumu, plānojot 
iepirkumu, ņem vērā šā likuma prasības.
9. pants. Iekšējā fiziskā 
infrastruktūra
(1) Būvniecības ierosinātājs, saņemot atļauju būvēt jaunu vai 
pārbūvēt esošu dzīvojamo māju vai nedzīvojamo ēku,
nodrošina 
ātrdarbīgam elektronisko sakaru tīklam atbilstošu iekšējo fizisko 
infrastruktūru.
(2) Šā panta pirmo daļu var nepiemērot, ja:
1) pārbūvējamā dzīvojamā mājā vai nedzīvojamā ēkā jau ir 
ātrdarbīga elektronisko sakaru tīkla nodrošināšanai
piemērota 
fiziskā infrastruktūra;
2) tiek būvēta vai pārbūvēta I grupas ēka;
4
/
9
3) jaunbūvējamā vai pārbūvējamā dzīvojamā ēka ir vienģimenes 
dzīvojamā māja;
4) būvējot jaunu vai pārbūvējot dzīvojamo māju vai nedzīvojamo 
ēku, iekšējās fiziskās infrastruktūras būvniecība ir
nesamērīga 
ekonomisku iemeslu dēļ, proti, pārsniedz piecus procentus no 
kopējām būvprojekta izmaksām;
5) ir objektīvi iemesli tam, ka līdz dzīvojamai mājai vai 
nedzīvojamai ēkai netiks nodrošināts ātrdarbīgs elektronisko
sakaru tīkls;
6) paredzētajam nedzīvojamās ēkas lietošanas veidam nav 
nepieciešams izmantot ātrdarbīgu elektronisko sakaru
tīklu;
7) dzīvojamai mājai vai nedzīvojamai ēkai - kultūras 
piemineklim vai kultūras pieminekli veidojošai vēsturiskās
apbūves daļai -, pamatojoties uz kompetentās iestādes atzinumu, 
pēc iekšējās fiziskās infrastruktūras būvniecības
samazinātos 
kultūrvēsturiskā vērtība.
(3) Elektronisko sakaru komersants ātrdarbīga elektronisko 
sakaru tīkla būvniecībai vai ierīkošanai dzīvojamā mājā
vai 
nedzīvojamā ēkā var prasīt piekļuvi šā tīkla izvietošanai 
piemērotai iekšējai fiziskajai infrastruktūrai, ja dublēšana
tehniski nav iespējama vai ekonomiski nav lietderīga.
(4) Elektronisko sakaru komersants rakstveida pieprasījumā par 
piekļuvi iekšējai fiziskajai infrastruktūrai pamato
piekļuves 
nepieciešamību un norāda fizisko vai juridisko personu, kas 
izteikusi vēlmi slēgt elektronisko sakaru
pakalpojuma līgumu par 
publisko interneta piekļuves pakalpojumu ar datu pārraides ātrumu 
vismaz 30 Mb/s
saņemšanu šajā dzīvojamā mājā vai nedzīvojamā ēkā, 
iekšējās fiziskās infrastruktūras elementus, attiecībā uz kuriem
tiek pieprasīta piekļuve, kā arī laikposmu, kurā ir nepieciešama 
piekļuve.
(5) Ja šā panta ceturtajā daļā minētais pieprasījums ir 
pamatots, tīkla operators, dzīvojamās mājas īpašnieks vai
nedzīvojamās ēkas īpašnieks divu mēnešu laikā pēc attiecīgā 
pieprasījuma saņemšanas nodrošina elektronisko
sakaru komersantam 
piekļuvi iekšējai fiziskajai infrastruktūrai. Ja par piekļuvi 
iekšējai fiziskajai infrastruktūrai tiek
noteikta maksa, tai 
jābūt objektīvi pamatotai un balstītai uz izmaksām, kas radušās 
saistībā ar elektronisko sakaru
komersanta darbībām elektronisko 
sakaru tīkla nodrošināšanai.
(6) Tīkla operators, dzīvojamās mājas īpašnieks vai 
nedzīvojamās ēkas īpašnieks var atteikt elektronisko sakaru
komersantam piekļuvi iekšējai fiziskajai infrastruktūrai 
ātrdarbīga elektronisko sakaru tīkla elementu izvietošanai, 
ja:
1) pieprasījumā nav norādīta šā panta ceturtajā daļā minētā 
informācija;
2) jauna ātrdarbīga elektronisko sakaru tīkla ierīkošana vai 
būvēšana negatīvi ietekmēs fiziskās infrastruktūras
elementu 
lietošanas drošību vai mehānisko stiprību un stabilitāti;
3) vajadzīgā vieta vai ietilpība nav pieejama.
10. pants. Domstarpību 
izskatīšana
(1) Elektronisko sakaru komersantam, tīkla operatoram, 
dzīvojamās mājas īpašniekam vai nedzīvojamās ēkas
īpašniekam ir 
tiesības risināt domstarpības tiesā vai šķīrējtiesā normatīvajos 
aktos noteiktajā kārtībā vai Sabiedrisko
pakalpojumu regulēšanas 
komisijā (turpmāk - regulators) šajā likumā noteiktajā 
kārtībā.
(2) Elektronisko sakaru komersants, tīkla operators, 
dzīvojamās mājas īpašnieks vai nedzīvojamās ēkas īpašnieks
domstarpību risināšanai var vērsties tiesā vai šķīrējtiesā, 
nevēršoties regulatorā. Ja elektronisko sakaru komersants,
tīkla 
operators, dzīvojamās mājas īpašnieks vai nedzīvojamās ēkas 
īpašnieks ir vērsies tiesā vai šķīrējtiesā, viņš zaudē
tiesības 
vērsties regulatorā.
(3) Regulators kā ārpustiesas instance izskata domstarpības 
starp elektronisko sakaru komersantu un tīkla
operatoru, 
dzīvojamās mājas īpašnieku vai nedzīvojamās ēkas īpašnieku par to 
tiesībām un pienākumiem, kas izriet no
šā likuma un attiecas uz 
šādiem jautājumiem:
1) informācijas pieprasīšana, ja domstarpības ir saistītas ar 
šā likuma 5. pantā minētajām tiesībām un
pienākumiem;
2) fiziskās infrastruktūras apsekojums, ja domstarpības ir 
saistītas ar šā likuma 6. pantā minētajām tiesībām un
pienākumiem;
3) piekļuve fiziskajai infrastruktūrai, ja domstarpības ir 
saistītas ar šā likuma 7. pantā minētajām tiesībām un
pienākumiem;
4) fiziskās infrastruktūras būvdarbu koordinēšana, ja 
domstarpības ir saistītas ar šā likuma 8. pantā minētajām
tiesībām un pienākumiem;
5) piekļuve iekšējai fiziskajai infrastruktūrai, ja 
domstarpības ir saistītas ar šā likuma 9. panta trešajā, 
ceturtajā,
piektajā un sestajā daļā minētajām tiesībām un 
pienākumiem.
5
/
9
(4) Regulators pieprasa un domstarpībās iesaistītās puses un 
citas valsts un pašvaldību institūcijas noteiktā
termiņā bez 
maksas sniedz savā rīcībā esošo informāciju, ja tā nepieciešama 
domstarpību izšķiršanai. Valsts un
pašvaldību institūcijas 
regulatora noteiktajā termiņā sniedz tam atzinumu par attiecīgās 
institūcijas kompetencē
esošajiem jautājumiem, ja tas ir 
nepieciešams domstarpību izskatīšanai.
(5) Regulators šā panta trešajā daļā norādīto domstarpību 
izskatīšanai nepiemēro likuma "
Par sabiedrisko
pakalpojumu 
regulatoriem
"
 VII 
nodaļā norādīto strīdu izskatīšanas 
kārtību.
(6) Regulators neizskata domstarpības jautājumos, kas saistīti 
ar būvniecību regulējošu normatīvo aktu
piemērošanu.
11. pants. Iesniegums par 
domstarpību izskatīšanu
(1) Elektronisko sakaru komersants, tīkla operators, 
dzīvojamās mājas īpašnieks vai nedzīvojamās ēkas īpašnieks
iesniedz regulatoram rakstveida iesniegumu par domstarpību 
izskatīšanu (turpmāk - iesniegums). Iesniegumā norāda
šādu 
informāciju:
1) par iesniedzēju: fiziskajai personai - vārdu, uzvārdu, 
personas kodu, dzīvesvietu vai citas ziņas, kas palīdz
identificēt personu; juridiskajai personai - nosaukumu, 
reģistrācijas numuru un juridisko adresi;
2) par atbildētāju: fiziskajai personai - vārdu, uzvārdu, 
dzīvesvietu vai citas ziņas, kas palīdz identificēt personu;
juridiskajai personai - nosaukumu, reģistrācijas numuru un 
juridisko adresi;
3) citus domstarpību dalībniekus vai ieinteresētās 
personas;
4) faktu aprakstu;
5) no minētajiem faktiem izrietošo domstarpību priekšmetu un 
iesniedzēja prasījumu;
6) iesnieguma pamatojumu un citus ar domstarpībām saistītus 
argumentus.
(2) Iesniedzējs pievieno iesniegumam rakstveida materiālus un 
pierādījumus, kas pamato domstarpību rašanos un
domstarpību 
priekšmetu un pierāda, ka pirms vēršanās regulatorā tas ir 
ievērojis šā likuma 5., 6., 7., 8. un 9. pantā
norādīto 
sadarbības kārtību.
(3) Par iesnieguma saņemšanas dienu uzskatāma diena, kad 
regulators ir saņēmis visu šā panta pirmajā daļā
norādīto 
informāciju un iesniegumam pievienoti dokumenti saskaņā ar šā 
panta otro daļu, kā arī ir veikts maksājums
par domstarpību 
izskatīšanu.
(4) Iesnieguma iesniegšana regulatoram neaptur plānoto vai 
uzsākto būvniecības procesu.
12. pants. Iesnieguma 
izvērtēšana
(1) Regulators izskata iesniegumu divu mēnešu laikā no tā 
saņemšanas dienas, izņemot iesniegumu par
domstarpībām saistībā 
ar piekļuvi esošai fiziskajai infrastruktūrai, ko izskata četru 
mēnešu laikā.
(2) Regulators neizskata domstarpības un saskaņā ar 
Iesniegumu 
likumu
 sniedz atbildi, kuru paraksta regulatora
priekšsēdētājs, 
ja konstatēta atbilstība vismaz vienam no šādiem 
nosacījumiem:
1) saskaņā ar šo likumu nav pamata domstarpību 
izskatīšanai;
2) iesniegums neatbilst šā likuma 11. panta pirmajā un otrajā 
daļā minētajiem noteikumiem;
3) iesniedzējs pirms vēršanās regulatorā nav ievērojis šā 
likuma 5., 6., 7., 8. vai 9. pantā norādīto sadarbības
kārtību;
4) nav veikts maksājums par domstarpību izskatīšanu.
(3) Ja regulators nekonstatē šā panta otrajā daļā noteikto 
nosacījumu, tas paziņo atbildētājam par iesniedzēja
iesniegumu un 
nosaka paskaidrojuma un pierādījumu iesniegšanas termiņu. 
Atbildētājs rakstveidā sniedz regulatoram
paskaidrojumu un 
pierādījumus tā noteiktajā termiņā. Atbildētājs paskaidrojumā 
norāda šādu informāciju:
1) vai atzīst prasījumu pilnībā vai kādā tā daļā;
2) savus iebildumus pret prasījumu un to pamatojumu;
3) pierādījumus, kas apstiprina viņa iebildumus pret prasījumu 
un to pamatojumu, kā arī normatīvos aktus, uz
kuriem tie 
pamatoti;
4) citus apstākļus, kurus uzskata par nozīmīgiem lietas 
izskatīšanā.
6
/
9
(4) Ja pēc atbildētāja paskaidrojuma un pierādījumu saņemšanas 
un izvērtēšanas regulators konstatē vismaz vienu
no šā panta 
otrās daļas 1., 2. vai 3. punktā minētajiem nosacījumiem, tas 
saskaņā ar 
Iesniegumu likumu
 sniedz
iesniedzējam atbildi, kuru 
paraksta regulatora priekšsēdētājs.
(5) Regulators, ņemot vērā iesniegumā norādīto domstarpību 
priekšmetu, izvērtē prasījuma pamatotību, kā arī to,
vai 
nosacījumi ir caurredzami un nav diskriminējoši.
13. pants. Domstarpību izskatīšanas 
process
(1) Regulators iesniegumu izskata rakstveida procesā.
(2) Izskatot domstarpības rakstveida procesā, regulators 
iepazīstas ar iesniegtajiem materiāliem un, ja
nepieciešams, 
pieprasa domstarpībās iesaistītajām pusēm rakstveidā iesniegt 
papildu informāciju un pierādījumus.
(3) Regulators var izskatīt domstarpības bez domstarpībās 
iesaistīto pušu vai to pārstāvju klātbūtnes, pamatojoties
tikai 
uz iesniegtajiem rakstveida un citiem pierādījumiem, ja lietā 
esošie materiāli ir pietiekami.
(4) Ja regulators uzskata, ka atsevišķa jautājuma izlemšanai 
ir nepieciešams uzklausīt domstarpībās iesaistītās
puses vai 
ekspertu, tas sasauc regulatora padomes sēdi, uz kuru rakstveidā 
uzaicina domstarpībās iesaistītās puses
vai to pārstāvjus un, ja 
nepieciešams, ekspertu, lai uzklausītu paskaidrojumus, iebildumus 
un atzinumu. Uzaicinājumā
norāda sēdes norises laiku un 
vietu.
(5) Ja uzaicinātās personas uz regulatora padomes sēdi nav 
ieradušās, regulators var izskatīt domstarpības bez
domstarpībās 
iesaistīto pušu vai to pārstāvju klātbūtnes. Ja kāda no 
domstarpībās iesaistītajām pusēm vai tās
pārstāvis paziņo 
regulatoram par neierašanos uz domstarpību izskatīšanas sēdi, 
norādot attaisnojošus iemeslus,
regulators, ņemot vērā 
domstarpībās iesaistītās puses vai tās pārstāvja sniegto 
informāciju par neierašanās iemesliem,
var atlikt domstarpību 
izskatīšanu, informējot domstarpībās iesaistītās puses par sēdes 
atlikšanu, kā arī par nākamās
sēdes norises laiku un vietu.
(6) Domstarpībās iesaistītās puses godprātīgi īsteno savas 
procesuālās tiesības, ievērojot sacīkstes principu. Tām
ir 
vienādas tiesības paust savu viedokli un aizstāvēt savas tiesības 
un intereses.
(7) Domstarpībās iesaistīto pušu sacīkste notiek, pusēm 
sniedzot paskaidrojumus, iesniedzot pierādījumus, kā arī
regulatoram adresētus pieteikumus un veicot citas procesuālās 
darbības šajā likumā noteiktajā kārtībā.
(8) Domstarpību izskatīšanas laikā jebkura domstarpībās 
iesaistītā puse, informējot par to regulatoru, var pieaicināt
ekspertu atzinuma sniegšanai vai veikt citas tiesiskas darbības, 
lai iegūtu pierādījumus, kuriem ir nozīme domstarpību
izskatīšanā.
(9) Ja tas ir nepieciešams domstarpību izskatīšanai, 
regulators pieprasa no valsts vai pašvaldības institūcijas
atzinumu, kas sniedzams regulatora noteiktajā termiņā.
(10) Domstarpībās iesaistītās puses dokumentus svešvalodās 
iesniedz, pievienojot tiem tulkojumu valsts valodā.
(11) Domstarpībās iesaistītās puses vai to pārstāvji, kuri 
neprot valsts valodu, paši nodrošina sev tulku.
(12) Regulatora priekšsēdētājs izbeidz domstarpību 
izskatīšanas procesu, ja iesniedzējs atsauc iesniegumu par
domstarpību izskatīšanu. Regulatora padome pieņem lēmumu izbeigt 
domstarpību izskatīšanas procesu, ja
domstarpībās iesaistītās 
puses nav iesniegušas pietiekamus pierādījumus.
(13) Regulators domstarpības izskata valsts valodā.
(14) Domstarpību izskatīšanas sēdes protokols un regulatora 
pieņemtais lēmums rakstveidā sagatavojams valsts
valodā.
(15) Fiziskā persona domstarpību izskatīšanā sevi pārstāv pati 
vai pilnvaro pārstāvi. Fiziskās personas pārstāvību
noformē ar 
notariāli apliecinātu pilnvaru vai domstarpību izskatīšanas sēdē 
ar mutvārdu paziņojumu, par ko izdarāms
ieraksts domstarpību 
izskatīšanas sēdes protokolā.
(16) Juridisko personu domstarpību izskatīšanā pārstāv 
amatpersona, kas darbojas atbilstoši likumā, statūtos vai
nolikumā piešķirtajām pilnvarām, vai arī cits juridiskās personas 
pilnvarots pārstāvis. Juridiskās personas pārstāvību
noformē ar 
rakstveida pilnvaru vai dokumentiem, kas apliecina amatpersonas 
tiesības bez īpaša pilnvarojuma pārstāvēt
juridisko personu.
(17) Dzīvojamās mājas un nedzīvojamās ēkas kopīpašniekus 
domstarpību izskatīšanā pārstāv kopīpašnieku
pilnvarots 
pārstāvis.
(18) Advokāta pilnvarojumu juridiskās palīdzības sniegšanai 
apliecina orderis. Ja advokāts uzstājas kā
domstarpībās 
iesaistītās puses pilnvarots pārstāvis, pilnvarojumu apliecina ar 
rakstveida pilnvaru. Ja fiziskās personas
pārstāvis ir zvērināts 
advokāts, pilnvarojumu apliecina ar rakstveida pilnvaru bez 
notariāla apliecinājuma.
7
/
9
(19) Pārstāvim ir tiesības pārstāvamā vārdā izpildīt visas 
procesuālās darbības. Pārstāvamajam ir saistošas visas
procesuālās darbības, kuras pārstāvis izpildījis viņam dotā 
pilnvarojuma ietvaros. Regulatora paziņojumus, rēķinus un
citus 
dokumentus nosūta tikai vienam pārstāvim. Ja domstarpībās 
iesaistīto pusi pārstāv vairāki pārstāvji, tie vienojas
un 
iesniedz regulatoram viena pārstāvja adresi, uz kuru regulators 
sūta paziņojumus, rēķinus un citus dokumentus. Ja
pārstāvji 
nevienojas par viena pārstāvja adresi, regulators sūta 
paziņojumus, rēķinus un citus dokumentus vienam
pārstāvim pēc 
savas izvēles.
(20) Ja pārstāvamais atsauc pārstāvim doto pilnvarojumu, 
pārstāvamais rakstveidā paziņo par to regulatoram.
Mutvārdu 
paziņojumu par pilnvarojuma atsaukšanu var sniegt domstarpību 
izskatīšanas sēdē, un par to izdarāms
ieraksts domstarpību 
izskatīšanas sēdes protokolā. Pārstāvim ir tiesības atteikties 
vest lietu, par to rakstveidā
paziņojot pārstāvamajam un 
regulatoram.
14. pants. Izlīgums
(1) Ja domstarpību izskatīšanas laikā domstarpībās iesaistītās 
puses vienojas par izlīgumu, regulatora
priekšsēdētājs izbeidz 
domstarpību izskatīšanas procesu.
(2) Domstarpībās iesaistītajām pusēm, kuras ir vienojušās par 
izlīgumu, nav tiesību no jauna iesniegt regulatoram
iesniegumu 
par domstarpību izskatīšanu attiecībā uz to pašu priekšmetu uz tā 
paša pamata.
15. pants. Lēmums par domstarpību 
izskatīšanu
(1) Regulatora padome lietā par domstarpību izskatīšanu pieņem 
lēmumu un nosaka tā izpildes kārtību un termiņu.
Regulators 
lēmumā norāda iesniedzēja prasījumu, atbildētāja iebildumus, 
domstarpībās iesaistīto pušu sniegtos
paskaidrojumus, lietā 
konstatētos faktus, pierādījumus un argumentus, ar kuriem 
pamatots lēmums, normatīvos aktus,
uz kuriem regulators ir 
pamatojies, konstatēto lietas apstākļu juridisko novērtējumu, kā 
arī secinājumus par prasījuma
pamatotību vai nepamatotību. Lēmuma 
lemjošajā daļā regulators norāda, vai iesniedzēja prasījums ir 
pilnībā vai daļēji
apmierināts vai noraidīts, atsevišķi norādot 
to prasījuma daļu, kuru daļēji apmierina vai noraida. Regulators 
lēmumā var
noteikt domstarpībās iesaistītajai pusei pienākumu 
izpildīt konkrētas darbības regulatora noteiktajā termiņā.
(2) Regulators piecu darbdienu laikā pēc lēmuma pieņemšanas 
nosūta vienu lēmuma eksemplāru katrai
domstarpībās iesaistītajai 
pusei un lēmumu publisko savā tīmekļvietnē.
(3) Ja domstarpībās iesaistītā puse nav apmierināta ar 
regulatora lēmumu par domstarpību izskatīšanu, tā ar
prasības 
pieteikumu par domstarpību priekšmetu ir tiesīga vērsties tiesā 
vai šķīrējtiesā normatīvajos aktos noteiktajā
kārtībā 30 dienu 
laikā no dienas, kad pieņemts regulatora lēmums par domstarpību 
izskatīšanu.
(4) Regulatora lēmums par domstarpību izskatīšanu stājas 
likumīgā spēkā dienā, kad ir pagājis šā panta trešajā
daļā 
noteiktais termiņš un tiesā vai šķīrējtiesā saskaņā ar 
normatīvajiem aktiem nav iesniegts pieteikums par
domstarpību 
priekšmetu. Ja tiesā vai šķīrējtiesā ir iesniegts pieteikums par 
domstarpību priekšmetu, regulatora
lēmums stājas spēkā dienā, kad 
stājas spēkā šķīrējtiesas lēmums par šķīrējtiesas procesa 
izbeigšanu vai tiesas
lēmums par tiesvedības izbeigšanu.
(5) Ja domstarpībās iesaistītā puse šā panta trešajā daļā 
noteiktajā kārtībā tiesā vai šķīrējtiesā iesniedz prasības
pieteikumu par domstarpību priekšmetu, kas skar daļu regulatora 
lēmuma, regulatora lēmums daļā, par kuru nav
iesniegts prasības 
pieteikums tiesā vai šķīrējtiesā, stājas spēkā, kad beidzies šā 
panta trešajā daļā noteiktais termiņš.
(6) Domstarpībās iesaistītā puse, kā arī tās tiesību pārņēmējs 
pēc tam, kad regulatora lēmums par domstarpību
izskatīšanu 
stājies likumīgā spēkā, nav tiesīga no jauna iesniegt regulatoram 
iesniegumu par domstarpību izskatīšanu
attiecībā uz to pašu 
domstarpību priekšmetu uz tā paša pamata.
(7) Regulatora lēmums par domstarpību izskatīšanu, kas stājies 
likumīgā spēkā, ir saistošs domstarpībās
iesaistītajām pusēm.
(8) Ja regulatora lēmums par domstarpību izskatīšanu netiek 
izpildīts labprātīgi, domstarpībās iesaistītā
ieinteresētā puse 
var vērsties tiesā ar pieteikumu par izpildu raksta izsniegšanu 
regulatora lēmuma piespiedu izpildei.
16. pants. Maksājums par domstarpību 
izskatīšanu
(1) Domstarpībās iesaistītā puse par domstarpību izskatīšanu 
veic maksājumu.
(2) Regulators nosaka domstarpību izskatīšanas maksājuma 
apmēru, maksāšanas kārtību un termiņu.
Domstarpību izskatīšanas 
maksājumā iekļauj visas izmaksas, kas regulatoram rodas, izskatot 
domstarpības. Minēto
maksājumu ieskaita valsts budžetā regulatora 
kontā Valsts kasē, nodalot to no regulatora darbības finansējuma, 
kas
noteikts likumā "
Par sabiedrisko pakalpojumu regulatoriem
". 
Maksājums izmantojams vienīgi šajā likumā paredzēto
domstarpību 
izskatīšanas procesā radušos izmaksu segšanai.
(3) Iesniedzējs, iesniedzot iesniegumu, samaksā regulatora 
noteikto maksājumu pilnā apmērā.
(4) Regulators neatmaksā maksājumu par domstarpību 
izskatīšanu, ja:
8
/
9
© Oficiālais izdevējs "Latvijas Vēstnesis"
1) tas ir izskatījis domstarpības;
2) tas uz iesniegumu ir sniedzis atbildi saskaņā ar šā likuma 
12. panta otro un ceturto daļu;
3) tas ir veicis darbības, lai izvērtētu iesniegumu;
4) domstarpībās iesaistītās puses ir vienojušās par 
izlīgumu;
5) domstarpībās iesaistītās puses nav iesniegušas pietiekamus 
pierādījumus, lai varētu izskatīt domstarpības;
6) iesniedzējs ir lūdzis domstarpības neizskatīt.
Pārejas 
noteikums
Šā likuma 10., 11., 12., 13., 14., 15. un 16. pants stājas 
spēkā vienlaikus ar grozījumiem 
Civilprocesa likumā
 par
regulatora lēmumu par strīdu vai domstarpību izskatīšanu 
piespiedu izpildi.
Informatīva 
atsauce uz Eiropas Savienības direktīvu
Likumā iekļautas tiesību normas, kas izriet no Eiropas 
Parlamenta un Padomes 2014. gada 15. maija direktīvas
2014/61/ES
 
par pasākumiem ātrdarbīgu elektronisko sakaru tīklu izvēršanas 
izmaksu samazināšanai.
Likums Saeimā pieņemts 2017. gada 23. martā.
Valsts prezidents 
R.Vējonis
Rīgā 2017. gada 5. aprīlī
9
/
9